Here is a page extracted from Wikipedia that may contain CSS, HTML, and a lot of unformatted text.

Title: La Ronda de Boltaña
Content: La Ronda de Boltaña ye un grupo musical de folk aragonés d'a villa altoaragonesa de Boltanya.

Historia 

La Ronda de Boltaña s'establió en chinero de l'anyo 1992, en as fiestas de Sant Pavlo, con a finalidat de recuperar a ronda en a fiesta de Boltanya, alavez ya desapareixita. Dende l'inte prencipioron a rondar por a resto de lugars de Sobrarbe y arredols. Dezaga la publicación d'o suyo primer disco homonimo en 1996, a suya fama ya adquirita s'extendilló mas allá de Sobrarbe y d'os Pireneus. Prencipioron a dar conciertos y a actuar en escenarios de tot Aragón, actividat que continoron combinando con as suyas rondas inicials.

Musica 
Cantan y tocan a-saber-los instrumentos como l'acordión cromatico y diatonico, guitarras, guitarrico, baixo, laúds, bandurrias, gaitas de boto y trompa de Ribagorza. Tocan tanto cancions tradicionals d'a comarca y d'atras partis d'Aragón, como composicions propias. O suyos mayors "exitos" han estau composicions propias, entre as que destacan a suya "Habanera Triste", "La Tronada", "Bajo Dos Tricolores" u o "País Perdido", l'himno oficial de Sobrarbe.

Ideolochía 
Artistas, romanticos, tradicionals, modernos, reivindicativos, sensibles y solidarios, siempre s'han caracterizato por a esfensa d'os dreitos d'o suyo "chicot país", Sobrarbe, d'Aragón y, en cheneral, d'a humanidat. Tamién han luitato siempre contra la inchusta politica hidraulica en o Pirineu y s'han oposato a muitos prochectos como a construción de l'entibo de Chanobas entre atros.

Discografía 
Han publicato 5 discos:
"La Ronda de Boltaña", 1996.
"Banderas de Humo", 1998.
"Un País de Anochecida", 2001.
"Salud País", 2007.
"La Huella que el Tiempo Deja", 2014.

Veyer tamién 
 Himno de Sobrarbe.

Vinclos externos 
 La Ronda de Boltaña
  Vidio con a canción "Trango dople...¡y china-chana!" d'a Ronda de Boltaña
  Vidio con a canción "El país perdido", himno de Sobrarbe, d'a Ronda de Boltaña
  Vidio con a canción "La trilla amarga" d'a Ronda de Boltaña, una canción sobre Chanobas
  Vidio con a canción "Pasacarreras de carnaval", d'a Ronda de Boltaña, sobre as garrastolendas de Bielsa

Grupos de musica d'Aragón
Grupos de musica en aragonés
Grupos de musica en castellano
Galardonaus con a Medalla d'as Corz d'Aragón